|  |  |
| --- | --- |
|  | “  LISA 1 |
| **Toetatavate tegevuste tegevuskava perioodil 01.01.2026-31.12.2026** |  |

## **Toetatav tegevus 2.1: Spetsialistide koostöömudel keskmise ja kõrge riskikäitumisega noorte toetamiseks**

## **„Ringist välja“ koostöömudeli arendamine, rakendamine ja laiendamine**

1.1.1. Partnerluslepingu sõlmimine. 2023. aastal sõlmis elluviija partnerluslepingu Sotsiaalkindlustusametiga (edaspidi punkti 1 raames *partner*).

1.1.2. Juhtrühma ja tegevuse töörühma moodustamine ning kokku kutsumine.

1.1.2.1. 2026. aastal korraldab elluviija 2024. a moodustatud projekti juhtrühma ja selle juurde moodustatud toetatava tegevuse 2.1 töörühma kohtumise(d), et otsustada ja suunatata tegevuse arendamise ja laiendamisega seotud põhimõttelisi küsimusi ning anda hinnang tegevuse elluviimisele ja tulemustele.

1.1.3 2026. aastal jätkab partner tegevusi „Ringist välja“ koostöömudeli arendamiseks ja laiendamiseks. Partner jätkab ettevalmistusi „Ringist välja“ koostöömudeli kasutuselevõtuks kohalikes omavalitsustes (edaspidi *KOV*), kes valiti 2025. a avaliku konkursi tulemusena osalema toetatava tegevuse 2.4 raames toimuvas turvalisuse arenguprogrammis.

Ettevalmistused hõlmavad järgnevat:

* Partneri ja KOV koostöökorralduse läbi rääkimine;
* KOV tasandi koostöölepingu ja koostöökorralduse väljatöötamine koostöömudeli kasutuselevõtuks KOV, politsei, tervisekeskuste ja teiste kaasatud osapoolte spetsialistide koostöös.

Koostöömudeli kasutuselevõtuks ja selle rakendamise toetamiseks toimuvad muu hulgas ka töökohtumised, infopäevad, ja koolitused koostöömudelisse kaasatud osapoolte esindajatele.

Arendamisel ja laiendamisel võetakse arvesse varasemalt läbiviidud tegevuste tulemusi ja ilmnenud vajadusi.

2026. aastal jätkab partner „Ringist välja“ koostöömudeli rakendamise toetamist ja nõustamist seda juba varasemalt rakendanud ja 2024.-2025. aastal rakendama asunud KOV-ides. Nõustamine, sh alustavatele võrgustikele, toimub terve „Ringist Välja“ mudeli rakendamise vältel. Toimivatele võrgustikele pakutakse vajaduspõhist nõustamist, refleksioonikohtumisi ja kovisioone. Toimuvad piirkondlikud ja üle-eestilised rakendajate kogemusvahetused (kontaktne 1x aastas kevadel ja virtuaalne 1x aastas sügisel).

1.1.4. 2026. aastal täiendab partner vajadusel „Ringist välja“ koostöömudeli koolitusprogrammi ja koolitusi, sealhulgas vajaduse korral töötab välja uusi koolitusi. Partner korraldab 2026. aastal „Ringist välja“ koostöömudeli võrgustikku, sh projektimeeskonda, kuuluvatele spetsialistidele baaskoolitusi, täiendkoolitusi, seminare, nõustamisi ja jätkukoolitusi (sealhulgas e-õppe vormis). Vajadusel osaletakse (projektimeeskonna liikmed ja ekspertidest kolmandad isikud) väljaspool Eestit toimuvatel seminaridel ja konverentsidel kogemuste vahetamise eesmärgil.

1.1.5. 2026. aastal partner koostab ja täiendab „Ringist välja“ koostöömudeli koolitus-, juhend- ja teavitusmaterjale. Eesmärgiks on teha materjalid kättesaadavaks eelkõige elektrooniliselt, vajaduse korral paberkandjal, sealhulgas kirjastatult.

1.1.6.„Ringist välja“ koostöömudelit kasutavate spetsialistide võrgustikud viivad läbi võrgustikutöö kohtumisi, kus toimub juhtumite hindamine, probleemide tuvastamine ja lahenduste otsimine koostöös noore, tema pere ning juhtumist lähtuvate spetsialistidega.

1.1.7. 2026. aastal partner alustab „Ringist välja“ koostöömudeli mõjuhindamise väljatöötamist (mõju hindamise mudeli väljatöötamine, mõju hindamiseks laiapõhjaliste andmete kogumine ning mõju hindamise läbiviimiseks võimaliku täiendava rahastuse rakendamine).

* 1. **Tegevused toimuvad 01.01.2026-31.12.2026**

**Tabel 1. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus[[1]](#footnote-1)** | **Siht-tase (2024)** | **Siht-tase**  **(2029)** | **Alategevuste väljundid[[2]](#footnote-2) tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 40 | 420 | Teenuses noorte arv | 80(220) | „Ringist välja“ teenusesse suunatud noorte arv 2026. aastal on 100 noort ning kumulatiivselt aastatel 2024-2026 220 noort. |
| Töörühma kohtumine | 1 | Projekti juhtrühma juurde moodustatud toetatava tegevuse 2.1 töörühma kohtumine 2026. aastal. |
| Partneri korraldatud koolitused võrgustikku kuuluvatele spetsialistidele | 8 | Partner korraldab 2026. aastal „Ringist välja“ koostöömudeli võrgustikku kuuluvatele spetsialistidele koolitusi, seminare, nõustamisi ja jätkukoolitusi (sealhulgas e-õppe vormis). |
| Juhendmaterjali ja koolitusmaterjalide täiendamine | 1 | Partner koostab ja täiendab „Ringist välja“ koostöömudeli koolitus-, juhend- ja teavitusmaterjale |

# **Toetatav tegevus 2.2: Koolitused ennetusalase kompetentsi arendamiseks ning riskikäitumisega noorte toetamiseks.**

## **Ennetuskoolituste arendamine ja elluviimine**

2.1.1. Partnerluslepingu sõlmimine. 2023. aastal sõlmis elluviija partnerluslepingu Tervise Arengu Instituudiga (edaspidi punkti 2 raames *partner*).

2.1.2. Juhtrühma moodustamine ning kokku kutsumine.

2.1.2.1. 2026. aastal korraldab elluviija projekti juhtrühma kohtumise(d), et otsustada ja suunatata tegevuse arendamise ja koolituste läbiviimisega seotud põhimõttelisi küsimusi ning anda hinnang tegevuse elluviimisele ja tulemustele.

2.1.3. 2026. aastal jätkub ennetuskoolituste koolitajatele koolituste, täienduskoolituste ja supervisioonide korraldamine ennetuskoolituste kvaliteedi tagamiseks ja koolituste pakkumise võimekuse tõstmiseks. Partner jätkab olemasolevate koolitajate koolitusvajaduse hindamist. Samuti jätkab partner 2026. aastal uute koolitajate valiku protsessi ja -kriteeriumide ja koolitajate ülesannete ja kohustuste kontseptsiooni ajakohastamist, et tagada piisav hulk pädevaid ja motiveeritud koolitajad toetatava tegevuse elluviimise perioodiks. Partner valmistab ette ja viib läbi vähemalt kolm koolitust koolitajatele (nii olemasolevatele kui uutele).

2.1.4. Ennetuskoolituste arendamine. Partner jätkab 2026. aastal rahvusvahelisel ennetusõppekaval *European Universal Prevention Curriculum* (EUPC) põhineva koolitusprogrammi ja õppematerjalide täiendamist nii teemade kui metoodika osas, et tagada nende järjepidev aja- ja asjakohasus ning vastavus sihtrühma vajadustele.

2.1.5. Ennetuskoolituste läbi viimine. 2026. aastal jätkab partner ennetuskoolituste ettevalmistamist ja korraldamist toetatava tegevuse 2.4 raames toimuvas turvalisuse arenguprogrammis osalevate KOV-ide ja ennetustegevusse kaasatud osapoolte esindajatele. Partner selgitab välja KOV-i koolitusvalmiduse, võimalikud koolitusel osalejad ja nende vajaduse ning valmiduse koolitustel osalemiseks. Partner lepib KOV-iga kokku ka koolituste praktilise korralduse küsimused (toimumise aeg, koht jms). 2026. aastal korraldatakse KOV-ide ja kaasatud laiema sihtrühma esindajatele vähemalt seitse koolitust (2-5 päevast vastavalt vajadusele).

2.1.6. 2026. aastal partner jätkab veebikeskkonna loomist. Partner jätkab veebikeskkonna arendamist, mis võimaldaks sihtrühmal pääseda ligi ennetuskoolitustega seotud materjalidele ja vajaduse korral veebikoolitus(t)ele ning kus avaldatakse teisigi ennetusvaldkonna ja selle arengutega seotud materjale.

2.1.7. Ennetuskoolituste mõju hindamiseks hindamissüsteemi väljatöötamine. Partner jätkab eesti keelde sobivate hindamisvahendite välja valimisega ning nende kohandamisega. Samuti teeb partner ettevalmistusi, et töötada välja osalejate teadmiste, oskuste ja hoiakute muutuste seiramise põhimõtted.

* 1. **Tegevused toimuvad 01.01.2026-31.12.2026**

**Tabel 2. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 120 | 340 | Ennetuskoolituste arv | 1 | 2026. aastal toimub lisaks 2024.-2025. aastatel toimunud 9-le koolitustele neli 5-päevast ja 4 2-päevast koolitust. |
| Koolitajate koolituste arv | 8 | 2026. aastal korraldab partner 3 koolitajate koolitust. |
| Ennetustegevustes osalejate arv | 200(432) | Ennetuskoolitustel osalejaid on 2026. aastal planeeritud 200. 2024-2026 aastatel kokku 432 osalejat. |
| Juhtrühma kohtumine | 1 | 2025. aastasse on planeeritud 1 projekti juhtrühma kohtumine. |

## **Toetatav tegevuse 2.3: Alkoholi ja teiste uimastitega seotud kahjude ja riskikäitumise vähendamise kompetentsi loomine**

## **Sekkumisprogrammi ettevalmistamine, katsetamine, arendamine ja laiendamine**

3.1.1. Partnerluslepingu sõlmimine. 2023. aastal sõlmis elluviija partnerluslepingu Tervise Arengu Instituudiga (edaspidi punkti 3 raames *partner*).

3.1.2. Juhtrühma ja tegevuse töörühma moodustamine ning kokku kutsumine.

3.1.2.1. 2024. aastal moodustas elluviija projekti juhtrühma ja selle juurde moodustatud toetatava tegevuse 2.3 töörühma. 2026. aastal korraldab elluviija nende kohtumise(d), et otsustada ja suunatata tegevuse arendamise ja laiendamisega seotud põhimõttelisi küsimusi ning anda hinnang tegevuse elluviimisele ja tulemustele.

3.1.3. Sekkumisprogrammi ettevalmistamine:

3.1.3.1. 2026. aastal jätkab partner vajadusel tutvumist  *Stockholm Prevents Alcohol and Drug Problems* (STAD) programmi detailsete tulemustega ja rakendamist kirjeldavate materjalidega.

3.1.3.2. 2026. aastal partner jätkab sekkumisprogrammi kirjelduse Eesti oludele kohandamisega ja KOV tasandil sekkumisprogrammi läbiviimise juhendmaterjali koostamisega lähtuvalt Eesti õigusruumist ja erinevate spetsialistide rollidest. 2025. aastal tellis partner õigusanalüüsi alkoholi müügi järelevalve tegevuste välja selgitamiseks kehtivas õigusruumis. 2026.aastal toimub õigusanalüüsi tulemuste arutelu programmi juhtrühmas. Soovituste ja ettepanekute tegemine seotud asutustes alkoholi müügi järelevalve tegevuste paremaks korraldamiseks kehtivas õigusruumis. 2026. aastal toimub õigusanalüüsi tulemuste sisseviimine programmi „Teadlikult turvalisem“ juhendisse ja järelevalve koolitusmaterjalidesse.

3.1.3.3 Partner jätkab 2026. aastal sekkumisprogrammi, mille nimeks Eestis on valitud „Teadlikult turvalisem“, läbiviimiseks vajalike materjalide (sealhulgas juhendmaterjal, teavikud, jaotusmaterjalid, ankeedid ja teised töövahendid) koostamist ja kaasajastamist (sealhulgas tõlkimine, kohandamine eesti ja vene keelde ja/või inglise keelde ning keeletoimetamine) ning kujundamist trükkimiseks või veebis avaldamiseks. Koostatakse sisulised koolitusmaterjalid arvestades õigusanalüüsi tulemusi.

3.1.3.4. Partner tutvustab sekkumisprogrammi kohtumistel, koosolekutel, seminaridel ja teistel asjakohastel üritustel (sh välisriikides). Toimuvad töökohtumised projekti erinevate osapooltega (KOV, elluviija, partner, meelelahutusasutuste esindajad jt).

3.1.3.5. Partner jätkab TAT-i punktis 2.3.3.1.3 kirjeldatud koolituste välja töötamist ja läbi viimist ning koolitajate leidmist ja koolitamist. Selleks leiab ja kaasab partner vajalikud eksperdid ning jätkab ka koolitusmaterjalide (sh ülesanded ja testid) välja töötamist (sh tõlkimine eesti,vene keelde ja/või inglise keelde ning keeletoimetamine). Partner jätkab ka e-koolituste pakkumiseks tehnilise lahenduse välja töötamist. Luuakse e-õppeplatvormil interaktiivne õppevara (sh õppevideod, visuaalsed materjalid, testid jm). Viiakse läbi koolituse testimine ja analüüsitud tulemuste põhjal tehakse vajaminevad muudatused koolituse sisus ja korralduses. Viiakse läbi testostlejate koolitamine. 2026. aastal toimub vähemalt 1 koolitus, kus osalevad kõikide KOV-de järelevalvega seotud spetsialistid.

3.1.6. Sekkumisprogrammi katsetamise ettevalmistamine vähemalt kahes toetatava tegevuse 2.4 raames turvalisuse arenguprogrammi valitavas KOV-is (KOV-id selguvad turvalisuse arenguprogrammi II lennu avaliku konkursi tulemusel 2025 sügisel).

Ettevalmistused hõlmavad järgnevat:

sekkumisprogrammi koostöömudeli tutvustamine KOV-is;

vajalikest tegevustest ülevaate andmine;

sekkumisprogrammi meeskonna ja KOV vahelise koostöökorralduse kokkuleppimine.

3.1.7. Partneri eestvedamisel alustavad kaks ja jätkavad neli toetatava tegevuse 2.4 raames turvalisuse arenguprogrammis osalevat KOV-i 2026. aastal sekkumisprogrammi katsetamist. Jätkajateks on Tallinna linn ja Saaremaa vald, Narva linn ja Viljandi linn ning alustavad 2 TAP II vahetuse linnalise piirkonna KOV-i. Partner juhendab, nõustab ja toetab sekkumisprogrammi katsetamist nendes KOV-ides.

3.1.8. Partner jätkab sekkumisprogrammiga seonduvate teavitustegevuste ette valmistamist ja läbi viimist. Partner hangib jaotusmaterjalide (nt postrid, kleepsud, sildid, teavikud abi saamise võimaluste kohta jms) koostamise ja valmistamise (sh kujundamine, tiražeerimine), mida levitada alkoholi tarvitamise keskkondades. Jätkub sõnumite väljatöötamine ööelus osalevatele inimestele. Strateegiline kommunikatsioon sihtrühma kõnetavates veebikanalites. Artiklite avaldamine maakonna lehtedes ja üleriigilistes päevalehtedes ning sotsiaalmeedias. Veebis avalikustatakse KOV juhendmaterjal ja koolitustega seotud info. Laetakse üles teavikud ja jaotusmaterjalid.

3.1.9. Partner jätkab sekkumisprogrammi tulemuslikkuse ja mõju hindamise ettevalmistust ja läbiviimist, töötades välja hindamismetoodika ning korraldades süsteemse andmekorje. Baastaseme hindamiseks tehakse alkoholi kättesaadavuse testostlemine: 2024. aastal Tallinnas ja Saaremaal, 2025. aastal Narvas ja Viljandis ning 2026. aastal kahes uues programmiga liitunud KOV-is. 2026. aastal viiakse Tallinnas, Saaremaal, Narvas ja Viljandis läbi kordusuuring programmi lühiajaliste mõjude hindamiseks.  
  
Partner koostab koolituste tagasiside küsimustiku, kogub ja analüüsib tagasisidet regulaarselt. Avalikustab ja tutvustab ööelus osalevate inimeste veebiküsitluse tulemusi, mida kasutatakse programmi „Teadlikult turvalisem“ arendamiseks.

**3.2.** **Tegevused toimuvad 01.01.2026-31.12.2026**

**Tabel 3. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 80 | 380 | Sekkumisprogrammi koolitused | 8(9) | 2026. aastal toimub vähemalt 8 ettevõtjate ja vähemalt 1 KOV ning politseinike koolitust. Perioodil 2024-2025 kokku 9 koolitust. |
| Sekkumisprogrammi katsetamine | 2(6) | Partner jätkab sekkumisprogrammi katsetamist Tallinnas, Saaremaal, Narvas ja Viljandis ning alustab kahes TAP II vahetuse KOV-is. |
| Ennetustegevustes osalejate arv | 80 (139) | 2026. aastaks on planeeritud sekkumisprogrammi koolitustel osalejateks 80, perioodil 2024-2025 kokku 59. |
| Töörühma kohtumine | 1 | Projekti juhtrühma juurde moodustatud toetatava tegevuse 2.3 töörühma kohtumine 2026. aastal. |

## **Toetatav tegevus 2.4: Kohaliku tasandi võrgustikutöö edendamine turvalisuse suurendamiseks**

* 1. **Kohalike omavalitsuste arenguprogramm turvalisuse tegevusmudeli katsetamiseks ja arendamiseks**

4.1.1. Elluviija korraldas 2023. aastal avaliku konkursi ja valis turvalisuse arenguprogrammis osalema kaheksa KOV-i (Tallinna linn, Saaremaa vald, Elva vald, Saarde vald, Rapla vald, Narva linn, Kohtla-Järve linn, Viljandi linn), kes katsetavad arenguprogrammi raames turvalisuse tegevusmudelit. Elluviija korraldas 2025. aastal järgmise avaliku konkursi ja valis turvalisuse arenguprogrammi osalema kaheksa KOV-i, kes hakkavad arenguprogrammi raames katsetama turvalisuse tegevusmudelit aastatel 2026-2027.

4.1.2. 2026. aastal jätkab elluviija jätkab koostööd 7 turvalisuse arenguprogrammis osaleva KOV-iga (Tallinna Strateegiakeskus, Elva vald ja Saarde vald, Narvalinn, Kohtla-Järva linn, Rapla vald, Viljandi linn) ja KOV-e toetava ekspertide meeskonnaga. Elluviija korraldab KOV-idega kohtumisi, infopäevi, seminare vms koostöö toetamiseks ja tegevuste elluviimiseks. Elluviija valis 2023. a riigihanke abil teenuseosutaja SkiVA Consulting, kes juhendab, nõustab ja toetab kaheksat kohaliku omavalitsust arenguprogrammi läbimisel.

2026. aastal elluviija alustab koostööd 8 TAP II vahetuse KOV-iga, kes valiti avaliku konkursi käigus. Elluviija valis 2025./2026. a riigihanke abil teenuseosutaja, kes juhendab, nõustab ja toetab kaheksat II vahetuse kohaliku omavalitsust arenguprogrammi läbimisel.

4.1.3. 2023**-**2025. ja 2026-2028. aastal arenguprogrammis osalevad KOV-id analüüsivad turvalisuse tegevusmudeli katsetamise käigus muu hulgas oma KOV-is turvalisusalast lähteolukorda, koostatavad KOV-tasandi tegevuskava turvalisuse suurendamiseks, viivad ellu tegevuskavas kavandatud tegevusi (sealhulgas TAT-i punktides 2.1–2.3 nimetatud „Ringist välja“ koostöömudelit, ennetuskoolitusi ja sekkumisprogrammi ) ning seiravad ja hindavad tegevuskava täitmist ja tulemuslikkust. Selleks hangitakse või koostatakse analüüse, korraldatakse koolitusi, seminare, kohtumisi, nõustamisi, vajadusel lastele noortele suunatud sekkumisi ja (teavitus)üritusi ning hangitakse või koostatakse koolitusmaterjale, juhendeid, teabematerjale jms. Elluviija hangitud teenuseosutaja juhendab ja nõustab turvalisuse arenguprogrammis osalevaid KOV-e .

4.1.4. Turvalisuse tegevusmudeli arendamine ja sellealaste kogemuste jagamine. Arenguprogrammis osalemise kogemuse jagamiseks korraldatakse KOV-ide vahelisi seminare ja infopäevasid sh maakonna tasandil. Samuti korraldatakse koostööseminare ja -üritusi ning tutvutakse Eesti ja vajaduse korral teiste Euroopa riikide KOV-tasandi tegevustega turvalisuse suurendamiseks (võimaluse korral korraldatakse õppereise ja ekspertide visiite).

4.1.5. 2026. aastal korraldab elluviija 2024. a moodustatud projekti juhtrühma ja selle juurde moodustatud toetatava tegevuse 2.4 töörühma kohtumise(d), et otsustada ja suunatata tegevuse arendamise ja laiendamisega seotud põhimõttelisi küsimusi ning anda hinnang tegevuse elluviimisele ja tulemustele.

4.1.6 Võrgustike töö mõjude hindamiseks kohaliku ja maakonna tasandi turvalisuse valdkonnas jätkatakse mõju hindamise mudeli väljatöötamist. 2025. aastal riigihanke tulemusel leiti teenuseosutaja turvalisuse arenguprogrammi tulemuslikkuse hindamiseks. 2026. aastal toimuvad riigihankes kavandatud tegevused.

**4.2.** **Kohaliku ja maakonna tasandi turvalisusvõrgustike tegevuse edendamine**

4.2.1. 2026. aastal korraldab elluviija maakonna turvalisuse nõukogude ja turvalisusvõrgustike tegevuse edendamiseks, arendamiseks ja haldamiseks ning kaasamise parandamiseks koostöös kohaliku ja maakonna tasandi turvalisusvõrgustikega maakonnaüleseid ja üle- eestilisi maakondade vahelisi koolitusi, seminare, õppuseid ja kohtumisi maakondlike arendusorganisatsioonide ja maakondlike turvalisusnõukogude, kohalike omavalitsuste ning asjassepuutuvate asutuste, ettevõtete, ühingute ja ühenduste esindajatele. Maakonna turvalisuse võrgustike tegevus toimub aastaks kavandatud tööplaani alusel. 2025. aasta sügisel kavandati maakonna tasandi 2026. aasta tegevused ning 2026. a. sügisel kavandatakse 2027. aasta maakonna tasandi tegevused.

4.2.2. Kohaliku tasandi toetamiseks, turvalisusvõrgustike tegevuse edendamiseks, KOV-ide tegevuse nõustamiseks ja toetamiseks turvalisuse valdkonnas korraldatakse koolitusi ja seminare. Elluviija teeb oma veebilehel arendusi, et luua KOV-idele turvalised ja jätkusuutlikud võimalused turvalisusvõrgustike tööd edendada ja informatsiooni vahetada. Maakondlike ja kohalike turvalisusalaste võrgustike edendamiseks kujundatakse avalikku arvamust ning tehakse teavitustööd (sh artiklite avaldamine ja trükiste koostamine turvalisusega seotud teemadel).

**4.3.**  **Tegevused toimuvad 01.01.2026-31.12.2026**

**Tabel 4. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Arengu-programmis osalevate KOV-ide arv | 8 | 16 | Turvalisuse arenguprogrammis osalevad KOV-id | 16 | 2023. a valitud 8 KOV-i osalevad arenguprogrammis. Kokku osaleb 2026. a arenguprogrammis 16 KOV-i.  Avaliku konkursi tulemusel selgusid 2025. aastal järgmised 8 arenguprogrammis osalevat KOV-i, kes alustavad osalemist 2026. aastal. |
| Maakondlikud nõupidamised, koostööseminarid. | 40 (120) | 2024.-2025. aastal planeeriti 80 ja 2026. aastal on kavandatud täiendavalt 40 maakonna turvalisusnõukogude koostööseminari ja teisi kohtumisi ja sündmusi maakondliku võrgustikutöö edendamiseks, toetamiseks ja suunamiseks. |

1. Näitaja nimetus on sätestatud TAT-is. [↑](#footnote-ref-1)
2. Väljundid on alategevuste konkreetsed, mõõdetavad tulemid (nt koolituste arv, koolitatud inimeste arv, analüüs, veebileht jne) [↑](#footnote-ref-2)